Johanness Štrolcs
Johanness Štrolcs (vācu: Johannes Strolz; dzimis 1992. gada 12. septembrī Blūdencā) ir Austrijas kalnu slēpotājs, 2022. gada ziemas olimpisko spēļu čempions kombinācijā un komandu sacensībās un sudraba medaļas ieguvējs slalomā. Viņa tēvs Hūberts arī ir bijis kalnu slēpotājs, 1988. gada ziemas olimpiskajās spēlēs Kalgari izcīnījis zelta medaļu kombinācijā un sudrabu milzu slalomā.